laion/Wikipedia-Exotic huggingface dataset:
בורגונדים

הבורגונדים היו שבט גרמאני שהיגר מאזור סקנדינביה לאי בורנהולם, ממנו נשאב שמו (Burgundarholmr משמעו אי הבורגונדים), ומשם לאירופה. הבורגונדים כוננו במאה החמישית ממלכה בשטח צרפת של היום, ואחר-כך נטמעו בפרנקים ונעלמו. האזכור הרומי הראשון לבורגונדים נמצא אצל טקיטוס, שאינו מציין את מוצאם המקורי. לפי היסטוריון הגותים מן המאה השישית, יורדנס, הגותים הוכו בקרב על ידי פסטידה, מלך הגפידים (gepidae) וכמעט והושמדו. הגותים היגרו מערבה במאה הרביעית והתיישבו בעמק הריין (תקופת "נדידת העמים"). ככל הנראה, נוצרו בתקופה זו קשרים קרובים בינם לבין ההונים, כפי שניתן ללמוד מהמצאות גולגולות מוארכות של נקבות בקברים בורגונדיים. הארכת הגולגולת באמצעות כפיתת גולגולות ילדות היה מנהג הוני וגולגולות דומות אינן מצויות בקברי שבטים גרמאנים אחרים. ככל הנראה, במהלך המאה הרביעית המירו דתם לנצרות האריאנית, מה שיצר חומה של חשד בינם לבין האימפריה הרומית, שקיבלה את הגרסה הקתולית של הנצרות. מעט מאוחר יותר, לקראת סוף המאה הרביעית, הפכו הבורגונדים ל"פואדרטי" רומיים, תושבים המסייעים לאימפריה הרומית בחיילים, בתמורה לזכות ישיבה על קרקע ותמורות אחרות. למרות שבועת האמונים לרומי כפואדרטי, לא הפגינו הבורגונדים נאמנות לאימפריה ונהגו לפשוט בקביעות על חלקים במזרח גאליה. בשנת 412 הכתירו המלך הבורגונדי גונדהאר ומלך האלאנים גואר את יובינוס כקיסר-בובה מטעמם. הפעולה התבססה ככל הנראה על לקחי מרידת קונסטנטין, ששלט בגאליה כטיראן עצמאי מרומא בין השנים 406 ו-411. יובינוס הודח במהרה, אך הבורגונדים קבעו לעצמם ממלכה בגדה השמאלית (הרומית) של הריין, משם יצאו לפשיטות בלתי פוסקות על הפרובינקיה גאליה בלגיקה הרומית. פשיטות אלו באו אל קיצן כאשר המצביא הרומי פלביוס אאטיוס זימן שכירי חרב הונים בשנת 436 והחריב את הממלכה הבורגונדית. גונדהאר נהרג בקרב ועמו, כך הדיווחים, רוב הבורגונדים. אחרי התבוסה במאבק מול רומי, קבע אאטיוס את מושב הבורגונדים, בראשות מלכם החדש גונדריק ליד "לוגדוננסיס" (היום, ליון) שהפכה לבירה הרשמית של ממלכת הבורגונדים בשנת 461. מלכי שושלת גונדהאר שלטו בממלכה עד שחרבה עם הכיבוש הפרנקי בשנת 534. כפואדרטי של רומא לחמו הבורגונדים עם אאטיוס בקרב שאלון בשנת 451 בו נצחו רומא והשבטים הגרמניים את אטילה ההוני, אך ברית זו לא האריכה ימים מעבר לזמן שנדרש כדי להסיר את הסכנה ההונית המידית. הבורגונדים המשיכו לשלוט בחבלי דרום-מזרח גליה (צפון איטליה, מזרח שווייץ ודרום-מזרח צרפת של היום) גם אחרי נפילת האימפריה הרומית בשנת 476. בשנת 493 נישא כלוביס מלך הפרנקים לנסיכה הבורגונדית קלותילדה, בתו של המלך כילפריך השני מבורגונדי, כחלק מהברית בין העמים נגד הויזיגותים בראשית המאה השישית. מאוחר יותר הכניע כלוביס גם את הבורגונדים והפך אותם לחלק מהממלכה המרובינגית והבורגונדים נטמעו ונעלמו בין הפרנקים. המורשת העיקרית של הבורגונדים להיסטוריה הייתה אסופת החוקים "לקס גונדובדה," אחת מאסופות החוקים הראשונות, שנכתבה על ידי המלך גונדובאד. זה היה אחד הניסיונות הראשונים של השבטים הגרמאנים לכונן מערכת חוקית שתחליף באופן כלשהו את מערכת החוקים הרומית. הממלכה הבורגונדית מדיה וקבצים בנושא בורגונדים בוויקישיתוף מקורם ומעשיהם של הגותים, סימן 97 חורבן ממלכת הבורגונדים ובמיוחד בירתם ורמיזה (וורמס), בשנת 437 שולב מאוחר יותר באפוס הנרחב שירת הניבלונגים, וביצירות שהושפעו ממנו כמו האופרה "טבעת הניבלונג" של וגנר. המלך גונדהאר (גונתר) והמלכה ברונהילדה באופרה מחזיקים בחצר בוורמיזה, וזיגפריד בא לחזר שם אחרי קרימהילדה ואילו "אטלי" בסיפור מבוסס על אטילה ההוני. מקורם ומעשיהם של הגותים, סימן 191
פינוקיו

פינוקיו (באיטלקית: Pinocchio) הוא גיבורו של ספר הילדים הנודע מאת קרלו קולודי, שזכה למספר רב של עיבודים. האם התכוונתם ל... פינוקיו (דמות) – הדמות הראשית בכמה ספרי ילדים וסרטים. הרפתקאותיו של פינוקיו – ספר הילדים מאת קרלו קולודי משנת 1883. קולנוע: פינוקיו (סרט, 1940) – סרט קולנוע מצויר של חברת וולט דיסני משנת 1940. הרפתקאות פינוקיו (סרט, 1996) – סרט קולנוע משנת 1996. הרפתקאותיו החדשות של פינוקיו – סרט קולנוע משנת 1999, המהווה סרט המשך להרפתקאות פינוקיו משנת 1996. פינוקיו (סרט, 2002) – סרט קולנוע בכיכובו של רוברטו בניני משנת 2002. פינוקיו 3000 – סרט משנת 2004. פינוקיו (סרט, 2019) – סרט איטלקי משנת 2019. פינוקיו (סרט לייב-אקשן, 2022) – סרט לייב-אקשן של חברת וולט דיסני, רימיייק של הסרט פינוקיו משנת 1940. גיירמו דל טורו מציג: פינוקיו – סרט סטופ מושן של הבמאי המקסיקני גיירמו דל טורו משנת 2022. פינוקיו שמי – סרט מצויר משנת 2021. טלוויזיה: הרפתקאות פינוקיו (אנימה) – סדרת אנימה יפנית משנת 1972. פינוקיו (אנימה) – סדרת אנימה יפנית משנת 1976. פינוקיו וחברים – סדרת הנפשה ממוחשבת איטלקית לילדים משנת 2021. אחר: פרשנות חזותית לפינוקיו – על האיורים לספרים וסרטי האנימציה על פינוקיו. פינוקיו (משחק ילדים) – משחק ילדים המכונה גם "פינוקיו שמי". אנוליס פינוקיו – מין של לטאה בעלת רקמה ארוכה ליד חוטמה המשווה לה מראה של "אף ארוך".
זניט

האם התכוונתם ל... זניט (אסטרונומיה) – נקודה דמיונית הנמצאת על כיפת השמים מעל לראש המתבונן זנית אלקטרוניקה – חברה אמריקנית העוסקת בייצור טלוויזיות זניט (מפעל) – מפעל ישראלי לייצור טלוויזיות זניט (אגודת ספורט) – אגודת ספורט זניט סנקט פטרבורג – קבוצת כדורגל רוסית זניט סנקט פטרבורג (כדורסל) – קבוצת כדורסל רוסית זניט סנקט פטרבורג (כדורעף) – קבוצת כדורעף רוסית מועדון הכדורגל זניט – קבוצות כדורגל נוספות בשם זניט זניט (משגר לוויינים) – משגר לוויינים שפותח בברית המועצות זניט (סדרת לוויינים) – סדרת חלליות ריגול שפותחה בברית המועצות זניט (שעון) (אנ') – חברת שעונים שווייצריים
טלהסי

טלהסי (באנגלית: Tallahassee) היא עיר הבירה של מדינת פלורידה בארצות הברית. העיר היא גם בירת מחוז לאון שבפלורידה. טלהסי היא מילה אינדיאנית שמשמעותה שדות ישנים או עיר ישנה. טלהסי נבחרה לבירת פלורידה עוד לפני שפלורידה הפכה להיות אחת ממדינות ארצות הברית. באותו זמן הייתה הטריטוריה לא מיושבת למעט שתי ערים: פנסקולה וסיינט אוגוסטין. טלהסי נבחרה בשל היותה באמצע הדרך בין שתי ערים אלה. שטחה של העיר 254.4 קמ"ר מתוכם 247.9 קמ"ר הם שטחי יבשה ו- 6.6 קמ"ר שטחי מים (2.59%). שלא כשאר פלורידה שהיא מישורית ברובה, טלהסי בנויה באזור הררי יחסית לשאר חלקי המדינה. בטלהסי יש אקלים סובטרופי לח עם קיצים ארוכים וחורפים קצרים וקלים. זו אחת הערים הבודדות במדינה שנרשמות בה למעלה מ-38 מעלות צלזיוס, בממוצע 2.4 יום בשנה. שיא הטמפרטורה שנמדדה בעיר היה 41 מעלות צלזיוס ב-15 ביוני 2011. הטמפרטורה הממוצעת ביולי, החודש החם ביותר, היא 27 מעלות צלזיוס. לעומת זאת, העיר קרירה יותר באופן משמעותי בחורף, כשהטמפרטורה הממוצעת בינואר, החודש הקר בשנה, היא 10.5 מעלות צלזיוס. בעיר ישנם במוצע כ-32 לילות בשנה בה הטמפרטורות יורדות אל מתחת ל-0 בעיקר בין נובמבר למרץ. בעיר נמצאות מספר אוניברסיטאות, בהן אוניברסיטת מדינת פלורידה (כ-40,000 תלמידים) ואוניברסיטת איי ו-אם של פלורידה (כ-13,000 תלמידים. מוסד השכלה גבוהה זה היה במקורו מיועד לשחורים ועדיין מרבית אוכלוסיית התלמידים בו שחורים). בעיר נמצאת גם המכללה הקהילתית טלהסי (כ-12,000 תלמידים) שהיא המכללה האזורית המשרתת את אזור טלהסי. בעיר נמצא שדה התעופה האזורי טלהסי ועוברת בה אוטוסטרדה מספר 10, כביש מהיר שחוצה את כל ארצות הברית מחוף לחוף בחלקה הדרומי של ארצות הברית. נכון למפקד 2010 אומדן אוכלוסיית טלהסי היה 181,376. היו 74,815 משקי בית, ב-21.3% מהם גרים ילדים מתחת לגיל 18. 27.7% היו זוגות נשואים שחיו יחד, 14.4% היו בעלי בית ללא בן זוג, ו-53.7% היו לא של משפחות. 34.1% ממשקי הבית היו מורכבים מיחידים שגרים לבד ו-6.7% היו אנשים שגרים לבד בגיל 65 ומעלה. גודל משק הבית הממוצע היה 2.23 וגודל המשפחה הממוצע היה 2.88. ילדים מתחת לגיל 5 היו 5.5% מהאוכלוסייה, אנשים מתחת לגיל 18 היו 17.2%, ואילו בני 65 ומעלה 8.1%. הגיל הממוצע היה 26 שנים. לכל 100 נקבות היו 89.5 זכרים. לכל 100 נקבות מגיל 18 ומעלה היו 86.7 גברים. אחוז האנשים מתחת לרמת העוני הוערך בכ-30.2%. לטלהסי חמש "ערים תאומות" (נכון ל-6 ביולי 2011): ישראל רמת השרון, ישראל רוסיה קרסנודאר, רוסיה אירלנד סלייגו, אירלנד גאנה קונונגו (אנ'), גאנה ממלכת ארצות השפלה סנט מארטן, ממלכת ארצות השפלה אתר האינטרנט הרשמי של טלהסי אוניברסיטת מדינת פלורידה טלהסי, באתר אנציקלופדיה בריטניקה (באנגלית) טלהסי, ברשת החברתית פייסבוק
דף נחיתה

דף נחיתה (באנגלית: Landing page) הוא דף אינטרנט יחיד (בניגוד לאתר אינטרנט שלם בעל דפים מרובים) המוקם ברוב המקרים על מנת שיגיעו אליו (״ינחתו בו״) מקישור של פרסומים שונים כגון באנרים וקישורים (ובפרט בפרסום ממומן באינטרנט), או על ידי הפניה מחומר פרסומי מודפס או משודר כזה או אחר. תפקידו של דף הנחיתה הוא למקד את תשומת לבו של המבקר למסר ספציפי (מכירה או שכנוע) ולהניעו להמשך פעולה של השארת פרטים (מתן ליד) ואף קנייה ישירה של המוצר בנוסף לכך. בכל מקרה מטרת דף הנחיתה לגרום למבקר להרגיש שהוא הגיע בדיוק למוצר או השירות אותו חיפש. לרוב, חוסר מיקוד באתר בכלל או בדף הנחיתה בפרט עלול להביא להצפת מידע אשר תגרום למבקר לצאת מהדף ולא לבצע את הפעולה אותה המפרסם ציפה לקבל. מטרתו של דף הנחיתה היא להגביר את יחס ההמרה של מציע המוצר בדף הנחיתה (בהשוואה ליחס ההמרה מעסקאות באתר עצמו שהוא נפרד מדף הנחיתה). דף בית באתר אינטרנט לרוב אינו דף נחיתה מאחר שדף בית הוא דף המקדם את פני המבקרים באתר שלם ומציג את התועלות למבקר - אך לא ממקד את המידע לשירות אחד או הנעה לפעולה ספציפית. יתרונותיו של דף נחיתה הם רבים, במיוחד על פני אתר אינטרנט שלם. ראשית, מדובר בעמוד אחד, קצר לרוב, הלוכד את תשומת לב הגולש ומציג לו מוצר או שירות ספציפיים בצורה תמציתית. היות שטווח תשומת הלב של גולשי האינטרנט נע סביב שניות בודדות - יש להניח כי לגולש המזדמן לא תהיה הסבלנות לקרוא תוכני אתר כדי להתרשם מהמוצר, אלא יש להציג לו עמוד ממוקד המהווה למעשה פרסומת. בנוסף לכך, דף נחיתה לרוב יכיל עיצוב מזמין ואלמנטים גרפיים המעודדים את הגולש לפעול - טופס השארת פרטים, כפתור רכישה, הרשמה לרשימת תפוצה ועוד - כתלות בפעולה אותה יוצר הדף הגדיר כיעד. דף נחיתה הוא לרוב תוצר של מסע פרסום מפולח ייעודי ויתרונו של גורם זה על פני אתר הוא שדף נחיתה, מהגדרתו, מופרד מהמראה הכללי של האתר - לכן, החופש העיצובי בו גדול יותר וניתן "לשבור" את התבנית של האתר. ניתן למצוא כי מרבית הפרסומות המצויות בתוצאות החיפוש הממומן במנועי החיפוש מובילות למעשה לדפי נחיתה - וזאת על מנת למקסם את הרווח הפוטנציאלי מהשקעה כלכלית בפרסום. עיצוב מקצועי המעביר את המסר הברור של המפרסם, ומטרתו להניע את הגולש לפעולה. כתיבת כותרת ברורה של תועלות המוצר והשירות המוצע, המניעה את הגולש לפעולה. טקסט קצר המבליט את יתרונותיו של תועלות המוצר ומאפייניו. תמונות הממחישות ומבטאות את השימוש במוצר או בשירות. השארת פרטי התקשרות (לרוב שם מלא, דואר אלקטרוני וטלפון היוצרים ״ליד״) קישור למידע מורחב על השירות/מוצר, או קישור לעמוד הבית. הוכחות חברתיות הממחישות שימוש במוצר או בשירות באמצעות עדויות ותמונות. דיוור אלקטרוני רשימת תפוצה דיוור אוטומטי
אלו ואלו

אלו ואלו הוא קובץ סיפורים של ש"י עגנון. בראשונה ניתן שם זה לקובץ שיצא לאור בשנת 1941, ככרך השמיני בסדרת כל סיפורי ש"י עגנון, שהחלה לצאת לאור בשנת 1931. לאחר מכן יצא לאור ככרך השני במהדורת 1953 של הסדרה כל סיפוריו של ש"י עגנון. בכרך זה נכללות יצירות אחרות, ולמעשה הוא מקביל לכרך "מאז ומעתה" שבמהדורה הראשונה של כל סיפורי ש"י עגנון. הקובץ "אלו ואלו" שיצא לאור בשנת 1998 מכיל את היצירות הבאות: הנדח: סיפור המתרחש על רקע המאבק בין המתנגדים לבין החסידים בגליציה של תחילת המאה ה-19. והיה העקוב למישור: קורות הזוג חשוך הבנים מנשה חיים וקריינדל טשארני. נובלה המסתיימת באופן טרגי, כאשר אושרה של האישה מותנה באובדנו של בעלה. תכריך של סיפורים: אגדת הסופר, מעלות ומורדות, יתום ואלמנה, מן השמים, עם פטירת הצדיק, גר צדק, כיבוד אב, קול האם, שלוש אחיות, הנגר והתרנגול, כפורים. באהל ביתי: הדרשה, ש"ס של בית זקני ז"ל, מקטרתו של זקני עליו השלום, הילדה המתה, מנעלים, שכר שתיקה, צפורי, סיפור נאה של סידור תפילתי, שני זוגות, המטפחת, ביער ובעיר, עפר ארץ ישראל, ולא נכשל, חוש הריח, על אבן אחת, עם לבי. דורות עולמים: אחוזת קבר, תחילת שימושו של השרף, בעל הריחים והטוחן, האדומים החמים, קינוח סעודה, העצה, סייעתה דשמיא. סיפורים של שבת: שבתי,הפרוטה, כנגד אותם שקובעים ישיבות של שחוק וקלות דעת. פולין / סיפורי אגדות: קדומות, משומרים לבוקר, גשם, מחולת המוות או הנאהבים והנעימים, הלב והעינים, בית הכנסת הגדול, במצולות, חבית של רבי יוחנן, על השחיטה, מעשה העז, נפלאות שמש בית המדרש הישן, חרב דוביש, אור תורה, מעגלי צדק, מעשה עזריאל משה שומר הספרים, מעשה המשולח מארץ הקדושה ת"ו. סיפורים נאים של ארץ ישראל: עגונות, מעשה רבי גדיאל התינוק, רבי כתריאל שליח ציבור, כהן אמת, מעשה רבי יוסף או תורה לשמה, ברית אהבה, לבב אנוש, המנין, אבני המקום, תחת העץ, ההדלקה, השנים הטובות, עינינו הרואות, מאויב לאוהב. בלבב ימים- הסיפור החותם את הכרך משלב היסטוריה ופולקלור בתיאור עלייתם של אנשי בוצ'אץ' לארץ ישראל. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
שגיא

שגיא היא מילה בעברית שמשמעותה: מרומם, נשגב האם התכוונתם ל... אישים ששם משפחתם שגיא אבי שגיא – מרצה לפילוסופיה ולפילוסופיה יהודית, ראש התוכנית ללימודי פרשנות באוניברסיטת בר-אילן ועמית מחקר בכיר במכון הרטמן אלי שגיא – סופר, מחזאי ותסריטאי ישראלי אורי שגיא – אלוף בצה"ל אמיר שגיא – פרופסור מן המניין ודיקן הפקולטה למדעי הטבע באוניברסיטת בן-גוריון בנגב גדעון שגיא – חבר הכנסת מטעם העבודה ג'וש שגיא – שחקן, מורה למשחק ובמאי ישראלי דניאל כהן-שגיא – סופר ומשורר עברי, עיתונאי שדרן ועורך תוכניות רדיו, וחוקר חשיבה אסטרטגית הרן שגיא – שחקן טלוויזיה וקולנוע ישראלי טדי שגיא – איש עסקים ישראלי יהושע שגיא – ראש אמ"ן, חבר הכנסת, ראש עיריית בת ים ושגריר ישראל בפיליפינים יואב שגיא – מראשי החברה להגנת הטבע ופעיל למען איכות הסביבה צורי שגיא – קצין צה"ל בדימוס בדרגת תת-אלוף שפרה שגיא – פרופסור לחינוך וראש התוכנית ליישוב וניהול סכסוכים באוניברסיטת בן-גוריון יעקב שגיא – מלחין ישראלי פירושים נוספים הר שגיא – הר במערב הנגב חטיבת שגיא – חטיבה מרחבית תחת פיקודה של עוצבת אדום בפיקוד הדרום של צה"ל אישים ששמם הפרטי הוא שגיא
The Lost Broken Bones

The Lost Broken Bones ("העצמות האבודות השבורות") הוא אלבום האולפן השישי של להקת הפופ פאנק הישראלית יוסלס איי.די, אשר הוקלט בחודשים ינואר-פברואר 2008 באולפני The Blasting Room שבקולורדו, ארצות הברית. The Lost Broken Bones יצא בבכורה עולמית ביפן, ויציאתו לוותה בסיבוב הופעות של יוסלס איי.די ביפן ובסין. בישראל הושק האלבום בהופעה מיוחדת במועדון הבארבי עם אורחים כאביטל תמיר סולן להקת בצפר, שאנן סטריט סולן הדג נחש ודני סנדרסון. האלבום מאופיין בעוצמה רבה יותר ובטקסטים העוסקים בנושאים "רציניים" יותר מאלה שאפיינו את האלבומים הקודמים. בעוד שבאלבומים הקודמים עיקר העיסוק נסב סביב אהבה ויחסים ב-The Lost Broken Bones ישנה התייחסות גם לפוליטיקה ולסכסוך הישראלי-פלסטיני. כסינגל ראשון יצא השיר "Blood Pressure", אשר מתאר את החוויות שעברה הלהקה בשנים האחרונות. לסינגל הופק וידאו קליפ. יותם בן חורין- גיטרה בס ושירה. ישי ברגר - גיטרה חשמלית, גיטרה אקוסטית וקולות רקע. גיא כרמלי - גיטרה חשמלית וקולות רקע. יונתן חרפק - תופים, קלידים וקולות רקע. מידע על האלבום The Lost Broken Bones באתר MusicBrainz האלבום The Lost Broken Bones באתר Discogs מילות שירי האלבום באתר Lyrics Mania ביקורת על האלבום באתר MOOMA עינב שיף‏, חזון העצמות האבודות, באתר וואלה, 19 באוקטובר 2008 בן שלו, יוסלס איי-די: טובים, אבל לא מצוינים, באתר הארץ, 17 בנובמבר 2008 Useless ID - The lost broken bones אור ברנע, יתר לחץ דם, באתר ynet, 8 בספטמבר 2008 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
וילרבאן

וילרבאן (בצרפתית: Villeurbanne) היא עיר בצרפת, בקרבת העיר ליון. בין שתי ערים אלה חוצץ נהר הריז, יובל של נהר הרון. אוכלוסייתה מונה כ-130,000 נפשות ובכך היא מהווה העיר השנייה בגודלה במחוז רון. האזור בו יושבת העיר היה מיושב עוד ב-6000 לפני הספירה, אך מקורה של העיר הוא מאוחר בהרבה, במאה הראשונה לפני הספירה - עת הוקמה ליון הקדומה על ידי התושבים הגאלים תחת השלטון הרומי. המושבה הכפרית אשר לימים תהפוך לווילרבאן נקראה בתחילה בפשטות "וילה אורבנה" (Villa Urbana), אך עם הזמן השתבש שמה לצורתו הנוכחית. העיר הייתה חלק מהממלכה הצרפתית על גלגוליה השונים החל במאה ה-14. עד המאה ה-19 הייתה וילרבאן ברובה אסופת כפרים ושטחי עיבוד. לאחר המהפכה הצרפתית הפכה וילרבאן למרכז תעשייתי וכלכלתה נסקה בזכות תעשיות טקסטיל, כימיקלים ומכונות. המפעלים הרבים אשר נפתחו בווילרבאן הביאו להגירה רבה אליה, אשר כללה גם תושבים זרים רבים, בעיקר מאיטליה. האוכלוסייה המקומית גדלה מאוד בתחילת המאה ה-20, ובתוך שנים מעטות זינקה במאות אחוזים. הזינוק האדיר באוכלוסייה הוביל ליוזמת עבודות ציבוריות כדי למנוע אבטלה בווילרבאן. פרויקטים אלו יצרו מספר מבנים ותשתיות ציבוריות חשובות בעיר, בהם בניין האר דקו "גראט-סייל" (צרפתית: "גורד שחקים"), הבולט לעין. בעיר ישנה קהילה יהודית-דתית גדולה, הגדולה ביותר בחבל אוברן-רון-אלפ, עם למעלה מעשרים בתי כנסת ושני בתי ספר. אנשי הקהילה סבלו לאורך השנים ממספר תקיפות מצד צעירים מקהילה המוסלמית בעיר. מדיה וקבצים בנושא וילרבאן בוויקישיתוף אתר האינטרנט הרשמי של וילרבאן (בצרפתית) וילרבאן, ברשת החברתית פייסבוק וילרבאן, ברשת החברתית אקס (טוויטר) וילרבאן, ברשת החברתית אינסטגרם וילרבאן, ברשת החברתית LinkedIn וילרבאן, באתר אנציקלופדיה בריטניקה (באנגלית) וילרבאן (צרפת), דף שער בספרייה הלאומית ברנאר אנרי לוי, נוסחת האנטישמיות המודרנית, באתר הארץ, 8 ביוני 2012 שירי הדר, צרפת: "צעקו 'יהודי מלוכלך' וחזרו עם פטיש", באתר הארץ, 5 ביוני 2012
מודוס אופרנדי

מודוס אופרנדי (מלטינית: Modus operandi) הוא מונח לטיני שמשמעותו שיטת פעולה, ובהקשר צבאי - תורת לחימה. המונח משמש במיוחד בהקשר של חקירות פליליות או עסקיות. אצל גורמי אכיפת החוק וקרימינולוגים הוא משמש לתיאור דפוס ביצוע, ומאפיינים של פשעים שנעשו על ידי עבריינים. קביעת מודוס אופרנדי חשובה ביותר שכן הדבר מסייע לסיווג הפשעים שבוצעו על ידי אותו העבריין. הדבר משמש גם קרימינולוגים, פסיכולוגים ופסיכיאטרים פליליים בניתוח מצבו הנפשי של העבריין. (בארצות הברית רווח המונח בראשי תיבות .M.O). אין להתבלבל בין מודוס אופרנדי לבין חתימה שפושעים רבים בוחרים להשאיר בזירת הפשע. בעוד שלחתימה אין תכלית מעשית, לפעולות שמבוצעות על ידי עבריינים כחלק מהמודוס אופרנדי יש תכלית שיכולה להיות אחת מאלה: להבטיח את ביצוע הפשע. להסתיר את זהותו של העבריין. לסייע לעבריין להימלט מתפיסה. כשאחת מהפעולות שבוצעו על ידי העבריין נופלת לאחת מההגדרות הללו, הדבר יכול להיכלל במודוס אופרנדי של העבריין. בעולם העסקים, מודוס אופרנדי מתאר את שיטת הפעולה של תאגידים: הדרך בה הם מנהלים את עסקיהם, והדרך בה הם מתקשרים עם תאגידים אחרים. מודוס אופרנדי, באתר אנציקלופדיה בריטניקה (באנגלית)
גרף נרות יפניים

גרף נרות יפניים הוא תצורת מידע גרפית פשוטה חזותית המציגה מידע על המסחר המתבצע בניירות ערך בבורסה. כל נר אנכי מסמל תקופת זמן בה התבצע מסחר כמו יום, שבוע, חודש או שנה. קצה הנר (הפתיל) מסמל את המחיר המקסימלי או מינימלי שנסחר במסגרת תקופת הזמן הנבחרת. הקצה העליון של הנר מסמל את השער הגבוה ביותר באותה תקופת זמן, והקצה התחתון של הנר מסמל את השער הנמוך ביותר. גוף הנר עצמו מורכב משער הפתיחה ושער הסגירה. כאשר שער הפתיחה נמוך משער הסגירה גוף הנר יהיה חלול (ובדרך כלל צבעו של הנר יהיה ירוק), כאשר שער הפתיחה גבוה משער הסגירה גוף הנר יהיה מלא (ובדרך כלל צבעו של הנר יהיה אדום), בצורה זו צבעו של הנר מראה את המגמה של נייר הערך באותה תקופת זמן. גרף הנרות היפניים "מייצר" תבניות שונות הנקראות "תבניות יפניות", שפעמים רבות משמשות כאיתותים על אופי המגמה העתידית. תבניות מסוימות יבשרו על המשך כיוון מגמה ואף התחזקות, בעוד אחרות יבשרו על שינוי כיוון (Reversal). זהו הגרף הנפוץ ביותר בקרב המנתחים הטכניים שכן הוא נותן מידע רב בצורה ברורה ופשוטה יחסית, ושיטות מסחר רבות מתבססות על תצורתו. יתרונה של ההצגה החזותית של נרות יפניים הוא בהצגה ברורה של היחסים בין גוף הנר לבין הצל, כלומר היחס בין טווח המסחר בין שער הפתיחה והסגירה לבין טווח המסחר הכולל בתקופת הזמן. תבניות הנרות היפניים נותנות תשומת לב רבה ליחסים הללו. לדוגמה- כאשר שערי הפתיחה והסגירה זהים או מאוד קרובים, וגוף הנר זעיר, הנר נקרא דוג'י, והרמז שהוא מציע הוא של חוסר החלטיות מקומי במסחר (אם לקראת המשך המגמה או לקראת היפוכה, בהתאם להמשך התבנית בנרות הקודמים והבאים) סוגי הגרפים בניתוח הטכני כל תבניות הנרות היפניים ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
בחירות 2009

האם התכוונתם ל... הבחירות הכלליות בגרינלנד 2009 הבחירות הפרלמנטריות ביפן 2009 הבחירות לכנסת השמונה עשרה הבחירות לנשיאות איראן ותנועת המחאה 2009 הבחירות לפרלמנט האירופי 2009 הבחירות ללוק סבהה (2009)
רוזנבאום

רוזנבאום (או בגרסה היידית: רוזנבוים) הוא שם משפחה יהודי בעיקר, ממקור גרמני, שפירושו "עץ ורדים". האם התכוונתם ל... איתי רוזנבאום – מוזיקאי, פסנתרן, מלחין ומעבד מוזיקלי ישראלי איתמר רוזנבוים – האדמו"ר השישי מנדבורנה אלי רוזנבאום – מנהל משרד החקירות המיוחדות במשרד המשפטים האמריקאי (OSI), יהודי-אמריקאי אליסה זינובייבנה רוזנבאום – שם לידתה של איין ראנד, סופרת ופילוסופית יהודייה-אמריקאית ילידת רוסיה אליעזר זאב רוזנבוים – האדמו"ר התשיעי מנדבורנה אליעזר זאב רוזנבוים – האדמו"ר מקרעטשניף שנרצח בשואה אליעזר זאב רוזנבוים – האדמו"ר הקודם מראחוב אלכסנדר רוזנבאום – משורר, זמר ופוליטיקאי רוסי-יהודי מסנקט פטרבורג אשר ישעיה רוזנבוים – האדמו"ר השלישי והנוכחי מזוטשקא אשר ישעיה רוזנבוים – אדמו"ר מנדבורנה-חדרה אשר ישעיה רוזנבוים – אדמו"ר מנדבורנה בביתר אשר רוזנבוים – רב וראש ישיבה פולני ישראלי. דוד משה רוזנבוים – האדמו"ר מקרעטשניף דוד משה רוזנבוים (קריית גת) – האדמו"ר הנוכחי מקרעטשניף קריית גת דוד צבי רוזנבוים – האדמו"ר ממז'יבוז' ויקטור רוזנבאום – שם לידתו של ויקטור בורגה, ויקטור בורגה, קומיקאי, בדרן ופסנתרן יהודי-אמריקני יליד דנמרק זיו רוזנבוים – רופא ישראלי חיים מרדכי רוזנבוים – האדמו"ר השביעי מנדבורנה טיבור רוזנבאום – איש עסקים יהודי ופעיל ציוני, ששמו נקשר בשנות השישים עם המאפיה ובתאוריית קשר בנוגע לרצח נשיא ארצות הברית ג'ון קנדי יואב רוזנבוים – רב הונגרי יני רוזנבאום – שם לידתה של יני אלוני, סופרת ישראלית בולטת בשפה הגרמנית יעקב ישכר בער רוזנבוים – האדמו"ר השמיני מנדבורנה יעקב רוזנבוים – צייר ישראלי ממוצא פולני יצחק אייזיק רוזנבוים – האדמו"ר מזוטשקא יצחק אייזיק רוזנבוים (רעננה) – האדמו"ר מקליבלנד ירמיהו רוזנבוים – רב הונגרי ישכר בער רוזנבוים – האדמו"ר מסטרוז'ניץ ישראל ניסן רוזנבוים – האדמו"ר הקודם מקרעטשניף קריית גת מאיר רוזנבוים – האדמו"ר מפרמישלאן מאיר רוזנבוים – האדמו"ר הראשון מקרעטשניף מאיר רוזנבוים – רבה הראשי של קובה מייקל רוזנבאום – שחקן יהודי-אמריקאי מיכל רוזנבוים – מנהלת רשות החברות הממשלתיות מנדל רוזנבאום – רב ואיש ציבור יהודי בבוואריה מנחם אליעזר זאב רוזנבוים – האדמו"ר הנוכחי מקרעטשניף ברחובות מרק רוזנבאום – במאי ומפיק קולנוע ישראלי עמרם רוזנבוים – רב בהונגריה וישראל צפורה רוזנבאום – שם לידתה של ציפי רובין, ספורטאית ישראלית, אלופה ושיאנית עולם פאראלימפית לשעבר רחביה רוזנבוים – כדורגלן ומאמן ישראלי שחר רז (רוזנבאום) – שחקן תיאטרון, קולנוע וטלוויזיה ישראלי שמעון רוזנבאום (רופא) – רופא ילדים ישראלי, ממייסדי בית חולים אסותא, עורך כתב העת "הרפואה" שמשון רוזנבאום – מדינאי יהודי-ליטאי
פרש (מקצוע)

פָּרָשׁ הוא אדם שמקצועו הוא רכיבה על סוסים שמקורו עוד בעת העתיקה. בעולם כיום מתקיימים תחרויות של פרשים ואף קיימים הימורים חוקיים במדינות מסוימות. ישנם שני סוגי תחרויות: תחרות פרשים בה הפרש מפגין את מיומנותו ושליטתו בסוס על ידי רכיבה במסלול ודילוג מעל מכשולים. מרוצי סוסים - תחרות שמטרתה להשלים מספר הקפות בזמן הקצר ביותר, תוך התחרות בסוסים אחרים. ערך מורחב – פרש משטרה פרש משטרה הוא שוטר רכוב על סוס או גמל. אלה משרתים עדיין במקומות נידחים וכן באזורים עירוניים בהם פעילותם היומיומית טקסית, אך הם משרתים גם בפעילות בתוך המון אדם. במצבים כאלה יש להם יתרון על שוטרים רגליים, מכיוון שיש להם מסה גדולה יותר והם נראים למרחוק, ובכך מפחיתים התפרעויות ומקלים על אזרחים הזקוקים להם למצוא אותם. גם הראות שלהם עצמם משופרת בגלל עמדתם הגבוהה. פרשים מועסקים גם בסיורים בפארקים ובטבע, מקומות בהם ניידות משטרה עשויות להיות רועשות מדי או בלתי מעשיות. פרשים משרתים גם כחלק מיחידות חיפוש והצלה. ערך מורחב – חיל פרשים פרק זה לוקה בחסר. אנא תרמו לוויקיפדיה והשלימו אותו. חיל פרשים פרש כבד פרש קל מדיה וקבצים בנושא פרש בוויקישיתוף
אוקה (אמנויות לחימה)

האוּקֶה (ביפנית: 受け) באמנויות לחימה יפניות הוא מי שמקבל את הטכניקה. כלומר הוא מי שעליו הנגה, או הטורי מתאמן. תפקידו של האוקה משתנה בין אמנות לאמנות. לדוגמה באייקידו וכן בקאטות בג'ודו האוקה תוקף את הנגה, וזה צריך לבצע עליו את הטכניקה. בג'יוג'יטסו תלמיד מתחיל מבלה את רוב זמנו בתור האוקה, ואילו באמנויות המבוססות על כלי נשק דווקא המורה הוא האוקה כאשר התלמידים מתקיפים אותו. האוקה צריך למעשה לדעת איך להגיב בגופו למה שקורה סביבו, ואיך לא להפגע כשמוצעת עליו טכניקה. לפעולה של האוקה קרואים "אוקמי" (受け身), בתרגום חופשי קבלה על הגוף. רוב הפעולות של האוקה מסתיימות בנפילה כלשהי, או שהוא מתגלגל או שהוא נופל ישרות, או שבן הזוג שלו מבצע עליו נעילה או בריח, בכל מקרה על האוקה לדעת כיצד להזיז את גופו כדי למנוע נזק. ישנן גם אמנויות שבהן בשלבים מתקדמים האוקה יכול לנסות להפוך את הטכניקה ואז הוא הופך לנגה והנגה נהיה לאוקה. כדי להיות אוקה טוב צריך לעבוד על גמישות ועל הבנת תנועה. כמו כן צריך להכיר נפילות מסוימות כמו "זנפו קייטן" (前方回転,) כלומר גלגול קדימה. התכונה החשובה ביותר של האוקה היא הערנות והמאפשרת לו להגיב בזמן היטב לנעשה לו.
פרס לנין

פרס לנין (ברוסית: Ленинская премия), היה אחד הפרסים החשובים והיוקרתיים בברית המועצות. הפרס הוענק על תרומות יוצאות דופן במדע, אמנות, ספרות, ארכיטקטורה והישגים טכנולוגיים. הפרס נקרא על שם מנהיגה הראשון של ברית המועצות ולדימיר לנין והוענק ביום הולדתו של לנין, ה-22 באפריל. הפרס הוענק רק לאזרחי ברית המועצות, וכלל מדליה לענידה על הבגד, דיפלומה ותעודה שהעניקה למציג אותה זכויות יתר שונות (כגון נסיעה בחינם בתחבורה הציבורית), וסכום כסף שהשתנה במשך השנים. הפרס נוסד על פי החלטת נשיאות הסובייט העליון ב-23 ביוני 1925, והוענק עד שנת 1934. בין השנים 1935–1956, לא הוענק הפרס, בשל ייסודו של פרס סטלין, על שמו של יוסיף סטלין. ב-15 באוגוסט 1956, עם ביטול הפרס על שם סטלין וכחלק ממדיניות הדה-סטליניזציה בברית המועצות, חודשה הענקת הפרס, והוא הוענק כל שנה זוגית עד שנת 1990. בשנת 1957 הוענקו פרסי לנין עבור עבודות מדעיות מצטיינות, מבנים ארכיטקטוניים וטכניים, המצאות ששולבו בכלכלה הלאומית, תהליכים טכנולוגיים ועוד. כמו כן הוענקו פרסי לנין על עבודות ספרות ואמנות מצטיינות. במרץ 1960 הוענקו פרסי לנין בתחום העיתונאות. עם קריסת ברית המועצות וכינונה מחדש של הפדרציה הרוסית בוטל הפרס רשמית בשנות התשעים של המאה העשרים. פרס לנין שונה מפרס לנין לשלום המוענק לאזרחים מחוץ לברית המועצות, על מאמציהם בהשכנת שלום. פרס לאומי נוסף הוא פרס ברית המועצות. מספר אישים קיבלו את שני הפרסים: פרס לנין ופרס ברית המועצות. מדיה וקבצים בנושא פרס לנין בוויקישיתוף Ленинская премия, Энциклопедия Коммунист.Ru